สวัสดีค่ะ หนูมีประจำเดือนวันที่28มิถุนา -5กรกฏาคมค่ะ เเละประจำเดือนหนูก็มาอีกวันที่22กรกฎาคมจนตอนนี้ยังไม่หมดเลยค่ะ ทุกครั้งที่หนูมีประจำเดือนหนูจะปวดท้องเเละประจำเดือนมาเยอะมากเเต่ครั้งนี้ประจำเดือนหนูมาน้อยเเละไม่ได้ปวดท่องอะไร อยากทราบว่าหนูจะเป็นโรคที่ร้ายเเเรงมั้ยค่ะ ช่วงนี้เป็นช่วงโควิดด้วยกนูไม่ค่อยออกจากบ้านพอจะมียารักษาให้ประจำเดือนมาเป็นปกติมั้ยคะ ขอบล่วงหน้าสำหรับคำตอบค่ะ🙏
สวัสดีค่ะ ประจำเดือนที่เป็นปกตินั้นควรมาติดต่อกันนไม่เกิน 7 วัน และมาห่างกันประมาณ 22-35 วันจากครั้งก่อนค่ะหากประจำเดือนมามากกว่า 2 อาทิตย์เลยนั้น น่าจะมีความผิดปกติเช่น เนื้องอกในมดลูกหรือปากมดลูก การติดเชื้อในช่องคลอดหรือปากมดลูก หรือเป็นภาวะแทรกซ้อนของการตั้งครรภ์ถ้าหลังจากนั้น ประจำเดือนมาแล้วก็มาน้อย คือคล้ายกับเลือดมาไม่สม่ำเสมอดังกล่าวมานั้น ก็อาจจะเป็นสาเหตุเดียวกับที่กล่าวมาได้ ที่ทำให้มีเลือดออกแบบผิดปกติทางช่องคลอดไม่ควรซื้อยาปรับฮอร์โมนใดๆมาใช้เองค่ะ เพราะถ้ายังไม่พบสาเหตุที่แน่ชัด การให้ฮอร์โมนเพศเพิ่มเข้าไป อาจทำให้มีเลือดออกผิดปกติ ทำให้สับสนในการวินิจฉัยขึ้นมาได้อีก งดการมีเพศสัมพันธ์ไปก่อน อาจยืนยันการตั้งครรภ์เองเบื้องต้นได้ แต่สุดท้ายแล้ว ถ้ายังมีเลือดออกผิดปกติอยู่นั้น ควรไปพบแพทย์เพื่อตรวจเพิ่มเติม